बसपार्क नहुँदा बजारको मुख्य हेमनारायण चोकमै बस स्टेन्ड र सडकमै तरकारी बजार छ। सडकपेटीमै पसलेले झुपडी बनाएकाले पैदल यात्रुलाई समस्या छन्। जिल्ला प्रहरी, जिल्ला समन्वय समिति, शिक्षा कार्यालय, नापी शाखा, पशुसेवा, कृषि, अस्पताल, मालपोत, भूमिसुधार, अदालत, राष्ट्रिय वाणिज्य बैंक, नेपाल बैंकलगायत सरकारी कार्यालयमा दैनिक रूपमा आउने सेवाग्राही सडकमै पार्किङ गर्न बाध्य छन्। सडकमै जथाभावी पार्किङ र सडकपेटी अतिक्रमणले सदरमुकाम अस्तव्यस्त देखिन्छ।
